Desenes de burjassoters gaudeixen del primer passeig per la Via Verda
2025-07-24

La Via Verda de Burjassot és una realitat. El dijous 2 de maig, s’ha procedit a l’obertura d’esta nova zona verda del municipi que ha suposat un bufit d’aire fresc per a la zona.

Les desenes de veïnes i veïns que van acudir a l’obertura d’este nou passeig, acompanyats de l’alcalde, Rafa García, del regidor de Serveis Municipals, Manuel Pérez Menero, i de diferents representants de la Corporació Municipal, van coincidir a destacar la importància de tindre esta zona en el barri de l’Empalme, que culmina amb la urbanització que s’ha realitzat en ell, després del soterrament de les vies del metro al seu pas per la zona. Al costat dels veïns del barri, van anar també a conéixer la nova zona d’esplai representants de diferents entitats veïnals de Burjassot i un nodrit grup de corredores i corredors de Burjapower, que van fer un alt en el camí en el seu entrenament.

Esta nova zona compta amb un carril bici i una la zona per al passeig amb nova il·luminació, amb alimentació solar per a evitar la contaminació lumínica, elements de gimnàstica biosaludables, nou mobiliari urbà i un pas natural cap a l’horta.

La zona compta també amb un xicotet jardí mitger, per a separar la via per als vianants de la ciclista, en el qual ja s’han plantat diferents espècies arbòries que, en un futur, la dotaran d’ombra i faran que el descans en els bancs siga encara més agradable durant l’època estival. La via verda constitueïx un projecte emmarcat en el Pla d’Inversions 2022-2023 de la Diputació de València, amb un pressupost de 208.000 euros.